2016 Avroviziya Mahnı Müsabiqəsi

**2016 Avroviziya Mahnı Müsabiqəsi** (; ) — sayca 61-ci Avroviziya Mahnı Müsabiqəsidir. Mons Selmerlövün ifa etdiyi "Heroes" mahnısı ilə 2015 Avroviziya Mahnı Müsabiqəsində qələbə qazanmasının ardınca 2016-cı ildə İsveç altıncı dəfə Avroviziyaya ev sahibliyi etmək hüququ qazanmışdı. Müsabiqə İsveçin paytaxtı Stokholm şəhərində, Ericsson Globe arenasında, "Bir araya gələk" () şüarı altında keçirilmişdir. Müsabiqənin yarımfinalları 2016-cı ilin 10 və 12 may, final isə 14 may tarixində baş tutmuşdur. Müsabiqənin aparıcıları 2015 Avroviziya Mahnı Müsabiqəsinin qalibi Mons Selmerlöv və Malmödə keçirilən 2013 Avroviziya Mahnı Müsabiqəsinin aparıcısı Petra Mede olmuşdur.

2016-cı ildə üç illik fasilədən sonra Bosniya və Herseqovina, iki illik fasilədən sonra Bolqarıstan və Xorvatiya və bir illik fasilədən sonra Ukrayna müsabiqəyə geri dönmüşdür. Eyni zamanda 2015-ci ildə ilk dəfə Avroviziyada debut edən Avstraliya da ikinci dəfə müsabiqədə iştirak etmiş, lakin bu dəfə Avstraliya avtomatik finalçı kimi deyil, digər ölkələr kimi yarımfinalda iştirak edərək final uğrunda mübarizə aparmışdır. Portuqaliya isə son illərdə ölkənin müsabiqədə qazandığı uğursuz nəticələr səbəbi ilə Stokholmda keçirilən Avroviziyada iştirakdan imtina etmişdir. Rumıniya müsabiqədə iştirak etməyi planlaşdırsa da, Avropa Yayım İttifaqı üst-üstə yığılan borclar səbəbi ilə ölkəni müsabiqənin keçirilməsinə 20 gün qalmış iştirakdan azad etmişdir. Ümumilikdə 42 ölkənin iştirak etdiyi Avroviziya 2016-da Ukrayna təmsilçisi Camala ifa etdiyi "1944" mahnısı ilə 534 xal toplayaraq qalib gəlmişdir. Bu sonuncu dəfə Avroviziyada 2004-cü ildə Ruslananın təmsilində qalibiyyət əldə etmiş Ukraynanın müsabiqədə ikinci qələbəsi idi. Müsabiqənin finalında tamaşaçıların səsverməsində Rusiya birinci, Ukrayna ikinci, Polşa isə üçüncü yerə layiq görülmüşdür. Münsiflər heyətinin səsverməsində isə Avstraliya birincilik qazanmış, Ukrayna ikinci, Fransa üçüncü olmuşdur. Müsabiqəni televiziya vasitəsi ilə 204 milyon tamaşaçı izləmişdir.

## Keçirildiyi yer
2015-ci ildə Mons Selmerlövün "Heroes" mahnısı ilə İsveçə qələbə qazandırmasının ardınca müsabiqə İsveçin paytaxtı Stokholmda, Ericsson Globe arenasında keçirilmişdir. Ericsson Globe eyni anda 16,000 nəfərlik izləyicini qəbul edə biləcək şəraitə malikdir.

### Tender mərhələsi
Ev sahibi televiziya Sveriges Television (SVT) 2015-ci ildə qələbə qazanmaqlarının ardınca 24 may tarixində arena üçün onların ilk seçimi Stokholmda yerləşən Tele2 Arena olduğunu elan etmişdir. Lakin eyni zamanda İsveçin digər şəhərləridə müsabiqəni keçirmək üçün 3 həftə ərzində namizədliklərini irəli sürmüşdülər.

1 iyun 2015 tarixində SVT ev sahibi olacaq arenanın və şəhərin malik olması lazım olan özəllikləri elan etmişdir.
* Səhnəni lazımi qaydada quraşdırmaq, arenanı işıqlandırma və texnoloji qurğularla təmin etmək üçün SVT-nin müsabiqədən əvvəl 4-6 həftə ərzində arenaya girişə icazəsi olmalıdır.
* Arenada uyğun böyüklüyə sahib mətbuat mərkəzi istifadəyə verilməlidir.
* Arenanın yaxınlığında uyğun sayda və böyüklüyə malik otellər olmalıdır.
* Ev sahibi şəhər ölkənin əsas aeroportuna yaxın olmalıdır.

## Format
Müsabiqənin keçirilmə tarixləri Vyanada 16 mart 2015 tarixində edilən konfransı nəticəsində təyin olunmuşdur. Yarımfinallar 10 və 12, final isə 14 may 2016 tarixində keçirilmişdir.

SVT müsabiqə üçün maksimum büdcənin 125 milyon İsveç kronu (Sentyabr 2015 tarixi etibarilə € 13.3) olduğunu açıqlamışdır.

### Səsvermə metodu
Avropa Yayım İttifaqı (AYİ), 18 fevral 2016 tarixində, 1975-ci ildən bu yana istifadə edilən səsvermə sistemini dəyişdirdiyini açıqlamışdır. Yeni səsvermə sistemi İsveçin Avroviziya Mahnı Müsabiqəsi üçün milli seçim turu olaraq keçirdiyi ənənəvi Melodifestivalendən ilham alınaraq yaradılmış olub, iki mərhələdən ibarətdir: İlk olaraq hər ölkənin münsiflər heyəti səsləriylə  1-8, 10 və 12 ballar və hər ölkədən toplanmış olan SMS səsləri müsabiqənin birincisini müəyyən etmişdir. Serverlər tək-tək ölkələrə bağlanaraq peşəkar münsiflərin verdiyi səsləri 1-8, 10 və 12 bal şəklində qəbul etmiş və hər ölkədən gələn SMS səsləri kombinə edilərək toplu bir şəkildə açıqlanmışdır.

Bu yeni səsvermə sistemi ilə birlikdə xalq səsləri və münsif səsləri bərabərlənmiş olub daha ədalətli bir sistem yaradılmağa cəhd edilmişdir. Eyni şəkildə bir ölkənin tele səsverməsi etibarsız sayılsa belə istinad üzvləri tərəfindən verilən xallar ilə bu problem aradan qalxacaqdır. Lakin San Marino dövlət kanalı Radiotelevisione della Repubblica di San Marino (SMRTV) müdiri Karlo Romeo, 23 fevral tarixində bu tətbiqin San Marino kimi kiçik ölkələrə qarşı bir ayrı-seçkilik olduğunu bildirmişdir. Belə ki, San Marino müsabiqədə iştirak etdiyi illər ərzində yalnız münsif səsverməsindən istifadə etmişdir, buna səbəb isə San Marinoda yaşayan əhalinin İtalyan nömrələrindən istifadə etmələridir. Göndərilən səslər yalnız İtaliyada keçərli sayılır. Yeni qayda ilə San Marino telesəsverməsi qanuni sayılmadığından ölkənin səslərini istinad üzvlərinin verdiyi xallar təyin edəcək.

### Açılış and interval aktlar

1 May 2016-cı il tarixində 1-ci yarımfinalda 2015 Avroviziya Mahnı Müsabiqəsinin qalibi Mons Selmerlöv "Heroes" mahnısı ilə açılış edəcəyi elan edildi, 2-ci yarımfinalda isə açılış aktı olaraq şounun aparıcıları Petra Mede və Mons Selmerlöv "The story of Eurovision" adlı səhnəcikdə ifa etmişdirlər. 9 may tarixində isə Avropa Yayım İttifaqı (AYİ) final şousunun əsas interval aktının dünyanın tanınmış ulduzu olan Castin Timberleykin ifa edəcəyi "Can't Stop the Feeling" mahnısının olacağını açıqlamışdır.

## Qalmaqallar
### Erməni təxribatı
29 aprel 2016-cı il tarixində Avropa Yayım İttifaqı bəzi tanınmayan qurumların bayraqlarının müsabiqə arenasına gətirilməsinə icazə verilməyəcəyini bəyan etmişdir. Bu siyahıya Fələstin, İŞİD və s. bayraqlar ilə birlikdə Azərbaycanın Ermənistan tərəfindən işğal edilən torpaqlarında Ermənistanın yaratdığı qondarma Dağlıq Qarabağ Respublikasının da bayrağı düşmüşdür. Buna baxmayaraq, birinci yarımfinal zamanı nəticələri gözləyərkən Ermənistanı müsabiqədə təmsil edən İveta Mukuçyan separatçı rejimin bayrağını canlı yayımda dalğalandıraraq müsabiqənin qaydalarını pozmuşdur. Hadisə Azərbaycan mediyasında böyük etiraza səbəb olmuş və finala vəsiqə qazanan ölkələr üçün keçirilən mətbuat konfransında Azərbaycanlı jurnalist Ermənistan təmsilçisinin hərəkətinə etirazını bildirmişdir.. Ermənistan təmsilçisi İveta jurnalistə cavabında "Mənim düşüncələrim ana vətənimin yanındadır və mən hər yerdə sülh olmasını istəyirəm" demişdir. Azərbaycan təmsilçisi Səmra Rəhimli isə öz çıxışında "Avroviziya mahnı müsabiqəsidir və bu sadəcə musiqi barədədir" deyərək, müsabiqənin siyasi maraqlar üçün istifadəsinə etirazını bildirmişdir. Nəticədə Avroviziya müsabiqəsinin təşkilatçıları Mukuçyanın hərəkətini pisləyərək, bunu Avroviziyanın siyasi çıxışlara qarşı olan mövqeyinin "ciddi pozuntusu" adlandırmışdır. Ermənistanın Avroviziyanı birbaşa yayımlama hüququ olan AMPTV telekanalına isə bənzər halın bir daha təkrarlanacağı halda ölkənin müsabiqədən kənarlaşdırılacağı ilə bağlı xəbərdarlıq edilib.

### Almaniya təmsilçisinin dəyişdirilməsi
19 noyabr 2015-ci il tarixdə Almaniyanın NDR telekanalı ölkəni 2016 Avroviziya Mahnı Müsabiqəsində Xavier Naidunun təmsil edəcəyini açıqlamışdır. Lakin bu qərar Almaniya və Avropa mətbuatında etiraza səbəb olmuşdur. Belə ki, müğənni bundan öncə bir neçə dəfə irqçi, antisemitist və homofobik açıqlamalar etmişdir və bir çox alman vətəndaş ölkələrinin belə bir şəxs tərəfindən təmsil olunmasına qarşı olduqlarını bildirmişdirlər. Nəticədə 21 noyabr tarixində NDR telekanalı Almaniyanı Stokholmda keçiriləcək müsabiqədə təmsil edəcək müğənninin seçilməsi üçün milli seçim turundan istifadə olunacağını elan etmişdir və beləliklə Xavierin müsabiqədə iştirakı baş tutmamışdır.

### Rumıniyanın müsabiqədən kənarlaşdırılması
Rumıniya Ovidiu Antonun ifa etməli olduğu "Moment of Silence" adlı mahnı ilə 12 may tarixində keçirilən 2016 Avroviziya Mahnı Müsabiqəsinin 2-ci yarımfinalında təmsil olunmalı idi. Lakin 19 aprel 2016-cı il tarixində Rumıniyanın dövlət kanalı TVR-nin Avropa Yayım İttifaqına 2007-ci ilin yanvar ayından bəri üst-üstə yığılan və toplamda 14.56 milyon€ təşkil edən borc səbəbi ilə ölkənin son anda müsabiqədən uzaqlaşdırıla biləcəyinin mümkün olduğu açıqlanmışdır. AYİ Rumıniya dövlətinə 20 aprel tarixinə qədər borcun ödənilməsi ilə bağlı müraciət etsə də, heç bir nəticə görülməmişdir və 22 aprel tarixində ölkə rəsmi olaraq 2016 Avroviziya Mahnı Müsabiqəsində iştirakdan azad olunmuşdur. Avropa Yayım İttifaqının direktoru açıqlamasında "Ölkəni müsabiqədən kənarlaşdırmağa məcbur qaldığımıza görə çox təəssüf edirik. Lakin Rumıniyanın üst-üstə yığılan borcları AYİ-nin maliyyə sabitliyini təhlükəyə atdığını" bildirmişdir.

## Yarımfinallara bölünmə səbətləri
İştirakçı ölkələrin hansı yarımfinallarda iştirak edəcəyini müəyyən etmək məqsədi ilə 25 yanvar 2016 tarixində Aleksandra Pasxalidu və Yovan Radomir aparıcılığında Stockholm City Hall-da püşk çəkilişi keçirilmişdir.

Çəkilişin ilk mərhələsində ev sahibi ölkə İsveç və Böyük beşlik ölkələrinin hansı yarımfinallarda səs verəcəkləri və ifa edəcəkləri müəyyən edildi. İkinci mərhələdə ölkələrin hansı yarımfinallarda işitirak edəcəkləri və yarımfinalların neçənci hissəsində (birinci və ya ikinci) ifa edəcəkləri püşkatma ilə təyin olundu, Mart ayında ediləcək qrup konfransı ölkələrin səhnəyə çıxış sıraları müəyyən edir. İlk yarı finalda 18, ikinci yarı finalda 19 ölkə finala çıxmaq üzrə mübarizə aparacaq. Hər yarı finalda ilk ona daxil olan ölkələr, ev sahibi ölkə və 'Böyük beşlik' daxil cəmdə 26 ölkə finala qalacaq. AYİ, 21 yanvar 2016 tarixində yarışmanın rəsmi tele səsvermə sponsoru Digame-nin apardığı hesablamalar nəticəsində 37 ölkədən müsabiqənin tarixində ənənəvi olaraq bir-birlərinə səs verənləri təyin edərək, 6 səbətə ayırmışdır.

*Qeyd: Rumıniya 2016 Avroviziya Mahnı Müsabiqəsində iştirak etməyi planlaşdırsa da Avropa Yayım İttifaqı üst-üstə yığılan borclar səbəbi ilə ölkəni müsabiqənin keçirilməsinə 20 gün qalmış iştirakdan azad etmişdir.

## İştirakçı ölkələr
42 ölkənin iştirak etdiyi Avroviziya 2016 otuz altı ölkənin final uğrunda mübarizə apardığı iki yarımfinal mərhələsindən (hər yarımfinalda on səkkiz ölkə) və iyirmi altı ölkənin qalibiyyət uğrunda mübarizə apardığı final mərhələsindən təşkil olunmuşdur. "Böyük Beşlik" ölkələri (Almaniya, Böyük Britaniya, Fransa, İspaniya, İtaliya) və ev sahibi İsveç müsabiqənin finalında birbaşa iştirak etmək hüququ qazanmışdırlar. 2015-ci ildə ilk dəfə Avroviziyada debut edən Avstraliya da ikinci dəfə müsabiqədə iştirak etmiş, lakin bu dəfə Avstraliya avtomatik finalçı kimi deyil, digər ölkələr kimi yarımfinalda iştirak edərək final uğrunda mübarizə aparmışdır.

## Yarımfinallar

### 1-ci yarımfinal
10 may tarixində baş tutan yarımfinal mərhələsində 18 ölkə iştirak etmişdir. Bu yarımfinalda iştirak edən bütün ölkələr və eyni zamanda Fransa, İspaniya və ev sahibi İsveç səsvermədə iştirak etmişdir. 50% telesəsvermə, 50% münsif səslərinin tətbir olunduğu yeni səsvermə metodu ilə ən çox səs toplayan 10 ölkə müsabiqənin finalına vəsiqə qazanmışdır.

*Cədvəldə işarələnmiş ölkələr müsabiqənin final mərhələsinə vəsiqə qazanmışdırlar.*

### 2-ci yarımfinal
12 may tarixində baş tutan yarımfinal mərhələsində 18 ölkə iştirak etmişdir. Bu yarımfinalda iştirak edən bütün ölkələr və eyni zamanda Almaniya, Böyük Britaniya və İtaliya səsvermədə iştirak etmişdir. 50% telesəsvermə, 50% münsif səslərinin tətbir olunduğu yeni səsvermə metodu ilə ən çox səs toplayan 10 ölkə müsabiqənin finalına vəsiqə qazanmışdır.

*Cədvəldə işarələnmiş ölkələr müsabiqənin final mərhələsinə vəsiqə qazanmışdırlar.*

## Final

Finalçılar:
* "Böyük Beşlik" ölkələri (Almaniya, Böyük Britaniya, Fransa, İspaniya və İtaliya);
* Ev sahibi ölkə (İsveç);
* Birinci yarımfinal mərhələsində ilk onluğa daxil olan ölkələr;
* İkinci yarımfinal mərhələsində ilk onluğa daxil olan ölkələr.

14 may tarixində baş tutan yarımfinal mərhələsində 26 ölkə iştirak etmişdir. Müsabiqədə iştirak edən bütün ölkələr səsvermədə iştirak etmişdir və Ukrayna təmsilçisi ən çox səs toplayaraq müsabiqənin qalibi elan edilmişdirlər.

## Nəticələr

### 1-ci yarımfinal

#### 12 xallar
##### Münsiflər
Aşağıdakı cədvəldə 1-ci yarımfinalda iştirak edən ölkələrin peşəkar münsiflər heyətinin verdiyi maksimum 12 xallar göstərilmişdir:

##### SMS səsverməsi
Aşağıdakı cədvəldə 1-ci yarımfinalda iştirak edən ölkələrin SMS səsverməsindən gələn maksimum 12 xallar göstərilmişdir:

### 2-ci yarımfinal

#### 12 xallar
##### Münsiflər
Aşağıdakı cədvəldə 2-ci yarımfinalda iştirak edən ölkələrin peşəkar münsiflər heyətinin verdiyi maksimum 12 xallar göstərilmişdir:

##### SMS səsverməsi
Aşağıdakı cədvəldə 2-ci yarımfinalda iştirak edən ölkələrin SMS səsverməsindən gələn maksimum 12 xallar göstərilmişdir:

### Final

#### 12 xallar
##### Münsiflər
Aşağıdakı cədvəldə iştirak edən bütün ölkələrin peşəkar münsiflər heyətinin finala vəsiqə qazanan ölkələrə verdiyi maksimum 12 xallar göstərilmişdir:

##### SMS səsverməsi
Aşağıdakı cədvəldə iştirak edən bütün ölkələrdən gələn SMS səsverməsinin nəticəsi olaraq finala vəsiqə qazanan ölkələrə göndərilən maksimum 12 xallar göstərilmişdir:

## Digər ölkələr

Aşağıda qeyd olunan ölkələrin Avroviziya Mahnı Müsabiqəsində iştirak etmək haqları olduqlarına baxmayaraq, 61-ci keçiriləcək müsabiqədə müəyyən səbəblərə görə iştirakdan imtina etmişlər.

* – 2 sentyabr 2015-ci il tarixdə Andorranın RTVA kanalı ölkənin 2016-cı ildə də müsabiqədə təmsil olunmayacağını rəsmi olaraq açıqlayıb.
* – 4 sentyabr 2015-ci il tarixdə Lüksemburqun RTL kanalı Lüksemburqun 2016-cı ildə müsabiqəyə geri dönməyəcəyini bildirdi. Buna səbəb ölkədə yarışmaya olan marağın az olması və iştirak üçün lazım olan büdcənin aşağı olmasıdır.
* – 21 iyul 2015-ci il tarixdə Monakonun TMC kanalı Monakonun 2016-cı ildə Avroviziya Mahnı Müsabiqəsinə qayıtmayacağını təsdiqləyib. Qayıtmamanın səbəbləri ilə bağlı açıqlama verilməyib.
* – 7 oktyabr 2015-ci il tarixdə 5 illik (2010-2015) uğursuz nəticələrin ardınca Portuqaliyanın RTP kanalı ölkənin 2016-cı ildə müsabiqəyə təmsilçi göndərməyəcəyini rəsmi olaraq açıqlayıb. Portuqaliyanın 2017-ci ildə yeni seçilmiş milli seçim turu prosesi ilə Avroviziyaya qayıdacağı gözlənilir.
* – Rumıniya əslində Ovidiu Antonun ifa etməli olduğu "Moment of Silence" adlı mahnı ilə 12 may tarixində keçiriləcək 2-ci yarımfinalda 12-ci nömrə altında təmsil olunmalı idi. Lakin 19 aprel 2016 tarixində dövlət-yayımçı kanalının (TVR) AYİ-nə 2007-ci ilin yanvar ayından bəri üst-üstə yığılan və toplamda 14.56 milyon€ təşkil edən borc səbəbi ilə ölkənin son anda müsabiqədən uzaqlaşdırıla biləcəyinin mümkün olduğu açıqlandı. AYİ Rumıniya dövlətinə 20 aprel tarixinə qədər borcun ödənilməsi ilə bağlı müraciət etsə də, heç bir nəticə görülməmişdir və 22 aprel tarixində ölkə rəsmi olaraq 2016 Avroviziya Mahnı Müsabiqəsində iştirakdan azad olunmuşdur.
* – 28 sentyabr 2015-ci il tarixdə Slovakiyanın RTVS kanalı ölkənin 2016-cı ildə Avroviziya Mahnı Müsabiqəsinə qayıtmayacağını təsdiqləyib.
* – 3 noyabr 2015-ci il tarixdə Türkiyənin TRT kanalı ölkənin 2016-cı ildə Avroviziya Mahnı Müsabiqəsində iştirak etməyəcəyini açıqlayıb və səbəb olaraq "Böyük Beşlik" ölkələrinin avtomatik olaraq finala keçmələri göstərilib.

## Təkrar iştirak edən müğənnilər

## Müsabiqəni canlı yayımlayan ölkələr

* 
* 
*  (yalnız final)
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 

*  (yalnız final)
* 
* 
* 
* 
* 
* 
*  (yalnız final)
* 

## İstinadlar

## Xarici keçidlər
* Eurovision.tv

## Həmçinin bax
* Avroviziya Mahnı Müsabiqəsi